Stortingsvalget 1891

Stortingsvalget 1891 ble avholdt i Norge i 1891 som indirekte valg til det 41., 42. og 43. ordentlige storting.

Valgordning 
I hvert prestegjeld hadde sognepresten ansvar for å holde valgting som utpekte valgmenn. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 75 stortingsrepresentanter. Kjøpstedenes valgmannsting utpekte én, to eller fire av 39 stortingsrepresentanter.

Menn over 25 år med eiendom eller inntekt av en viss størrelse var kvalifisert for stemmerett. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn innført i 1898. Kvinner hadde ikke stemmerett. 197 865 menn var stemmerettskvalifisert. 136 690 hadde stemmerett. Av disse stemte 102 931.

Valgtingene ble holdt i perioden 8. juni - 7. desember 1891. 422 valgting i landdistriktene utpekte totalt 1 332 valgmenn. 39 valgting i byene utpekte totalt 584 valgmenn. Valgmannstingene ble holdt i perioden 7. juli - 9. desember 1891. Det 41. ordentlige storting ble konstituert 1. februar 1892.

Politikk 
Programmer:
 Venstres valgprogram
 De konservative Foreningers valgprogram

Venstres leder, Johannes Steen, hadde dannet sin første regjering (Johannes Steens første regjering) noen måneder før valget. Han gikk til valg med krav om en mer offensiv unionspolitikk. Dette ga en betydelig fremgang i valget og rent flertall på Stortinget. Steen sin regjering kunne dermed fortsette.

Resultat 

I valgene før 1906 kunne man stemme på flere kandidater. Dessuten var kandidatene ikke alltid knyttet til et parti. Derfor blir fordelingen av stemmene mellom partiene noe skjønsmessig.

Valgmennenes partitilknytning 
Kilde: Stortinget og statsraadet

Se også 
 Liste over stortingsrepresentanter 1892–1894

Referanser

Kilder
 Historisk statistikk Statistisk sentralbyrå
 Stortingsvalg. Stemmeberettigede og avgitte stemmer, etter kjønn og antall representanter, etter kjønn. 1815-2001 Statistisk sentralbyrå
 Statistik vedkommende Valgmandsvalgene og Storthingsvalgene 1891

1891
Valg i 1891
1891 i Norge